CELEX: 32012R0612
Language: mt
Date: 2012-07-09 00:00:00
Title: Regolament tal-Kummissjoni (UE) Nru 612/2012 tad- 9 ta’ Lulju 2012 li jemenda l-Annessi II u III għar-Regolament (KE) Nru 1072/2009 tal-Parlament Ewropew u tal-Kunsill dwar regoli komuni għall-aċċess għas-suq internazzjonali tat-trasport bit-triq tal-merkanzija  Test b’relevanza għaż-ŻEE

10.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 178/5
            
         REGOLAMENT TAL-KUMMISSJONI (UE) Nru 612/2012
   tad-9 ta’ Lulju 2012
   li jemenda l-Annessi II u III għar-Regolament (KE) Nru 1072/2009 tal-Parlament Ewropew u tal-Kunsill dwar regoli komuni għall-aċċess għas-suq internazzjonali tat-trasport bit-triq tal-merkanzija
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1072/2009 tal-Parlament Ewropew u tal-Kunsill tat-21 ta’ Ottubru 2009 dwar regoli komuni għall-aċċess għas-suq internazzjonali tat-trasport bit-triq tal-merkanzija (1), u b’mod partikolari l-Artikolu 4(4) u l-Artikolu 5(5) tiegħu,
   Billi:
   
               (1)
            
            
               Il-kulur tal-mudell tal-liċenzja Komunitarja huwa ddefinit bħala “Kulur Pantone light blue (ċelesti)” fil-bidu tal-Anness II għar-Regolament (KE) Nru 1072/2009.
            
         
               (2)
            
            
               Il-kulur tal-Mudell tal-attestazzjoni tax-xufier huwa ddefinit bħala “Kulur Pantone pink (roża)” fil-bidu tal-Anness III għar-Regolament (KE) Nru 1072/2009.
            
         
               (3)
            
            
               Jeħtieġ li jiġu speċifikati l-kuluri b’mod aktar preċiż sabiex tiġi inkoraġġita l-omoġeneità u l-interpretazzjoni u applikazzjoni uniformi tar-Regolament (KE) Nru 1072/2009.
            
         
               (4)
            
            
               Il-miżuri previsti f’dan ir-Regolament huma skont l-opinjoni tal-Kumitat imsemmi fl-Artikolu 15 tar-Regolament (KE) Nru 1072/2009,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 1072/2009 huwa emendat kif ġej:
   
               1)
            
            
               Fl-Anness II, fir-raba’ linja, is-sentenza “Kulur Pantone ċelesti, karta sintetika format DIN A4 karta ċelluloża 100 g/m2 jew aktar” tinbidel b’dan li ġej:
               “Kulur Pantone light blue (ċelesti) 290, jew kemm jista’ jkun viċin dan il-kulur, format DIN A4 karta ċelluloża 100 g/m2 jew aktar”;
            
         
               2)
            
            
               Fl-Anness III, fil-ħames linja, is-sentenza “Kulur Pantone roża, format DIN A4; karta ċelluloża 100 g/m2 jew aktar” tinbidel b’dan li ġej:
               “Kulur Pantone pink (roża) 182, jew kemm jista’ jkun viċin dan il-kulur, format DIN A4 karta ċelluloża 100 g/m2 jew aktar”;
            
         Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta’ Lulju 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 300, 14.11.2009, p. 72.